**Paziņojums par līdzdalības iespējām Ministru kabineta noteikumu projekta Grozījumi Ministru kabineta 2006. gada 21. novembra noteikumos Nr. 970 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm un amatpersonu amata kandidātiem nepieciešamo veselības stāvokli un psiholoģiskajām īpašībām un veselības stāvokļa un psiholoģisko īpašību pārbaudes kārtību" izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts. |
| 2. | Dokumenta nosaukums | Ministru kabineta noteikumu projekts “Grozījumi Ministru kabineta 2006. gada 21. novembra noteikumos Nr. 970 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm un amatpersonu amata kandidātiem nepieciešamo veselības stāvokli un psiholoģiskajām īpašībām un veselības stāvokļa un psiholoģisko īpašību pārbaudes kārtību”” (turpmāk – Projekts). |
| 3. | Politikas joma un nozare vai teritorija | Iekšlietu politika. |
| 4. | Dokumenta mērķgrupas | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm un personas, kuras vēlas stāties dienestā. |
| 5. | Dokumenta mērķis un sākotnēji identificētā problēmas būtība | Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaita likuma (turpmāk – Dienesta gaitas likums) nosaka, ka dienestā var atrasties tikai tā Valsts policijas, Valsts robežsardzes, Valsts ugunsdzēsības un glābšanas dienesta un šo iestāžu padotībā esošo koledžu, kā arī Iekšējās drošības biroja un Ieslodzījuma vietu pārvaldes (turpmāk visas – iestādes) amatpersona ar speciālo dienesta pakāpi (turpmāk – amatpersona), kuras veselības stāvoklis un psiholoģiskās īpašības atbilst Ministru kabineta noteiktajām prasībām.  Ministru kabineta 2006. gada 21. novembra noteikumi Nr. 970 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm un amatpersonu amata kandidātiem nepieciešamo veselības stāvokli un psiholoģiskajām īpašībām un veselības stāvokļa un psiholoģisko īpašību pārbaudes kārtību” (turpmāk – noteikumi Nr.970) nosaka prasības attiecībā uz veselības stāvokli iestāžu amatpersonām un personām, kuras vēlas stāties dienestā (turpmāk – kandidāts) un kārtību, kādā tiek veikta veselības stāvokļa un psiholoģisko īpašību pārbaude.  Projekts paredz uzlabotiestādēs uzņemamo kandidātu un esošo amatpersonu veselības stāvokļa pārbaudes kvalitāti, kā arī nodrošināt viennozīmīgu tiesisko pamatu veselības pārbaudes izdevumu apmaksai.  Noteikumi Nr. 970 nosaka, ka papildu izmeklējumu apjomu atbilstoši normatīvajiem aktiem, kas reglamentē veselības pārbaužu veikšanu darbam, kurā ir veselībai kaitīgi vides faktori, vai darbam īpašos apstākļos, t.i., Ministru kabineta 2009. gada 10. marta noteikumu Nr. 219 “Kārtība, kādā veicama obligātā veselības pārbaude (turpmāk – noteikumi Nr. 219) nosaka Centrālā medicīniskās ekspertīzes komisija (turpmāk – komisija), ņemot vērā informāciju. Savukārt noteikumi Nr. 219 nosaka, ka tie neattiecas uz veselības pārbaudēm, kas veicamas dažādu dienestu pārstāvjiem, tajā skaitā – iestāžu amatpersonām. Tādējādi, lai novērstu izveidojušos divu normatīvo aktu pretrunu, Projekts paredz papildināt noteikumus Nr. 970 ar 2 pielikumiem, kas noteiks papildu veicamo izmeklējumu apjomu atbilstoši darba vides faktoriem, kuri rada vai var radīt risku kandidāta/amatpersonas drošībai un veselībai.  Papildus minētajam:   * lai nodrošinātu iestāžu amatpersonu, kā arī kandidātu tiesību aizsardzību, Projektā iekļauti nosacījumi par iespējām komisijas atzinumus pārskatīt; * ir iekļauta norma par atzinuma atlikšanu – t.i., komisija varēs atlikt atzinuma sniegšanu ne vairāk kā trīs reizes viena gada ietvaros, skaitot no ikgadējās pārbaudes datuma; * izstrādāts jauns noteikumu Nr.970 2.pielikums, ar kuru obligāto periodisko veselības pārbaužu skaits reducēts, ņemot vērā cilvēkresursu kritisko situāciju veselības nozarē. Projekts paredz veikt obligātās speciālistu apskates kandidātiem, bet obligātajās periodiskajās veselības pārbaudēs speciālistu apskates samazināt un aizstāt ar objektīvām diagnostiskās izmeklēšanas metodēm, kuru rezultātā uzlabotos un pilnveidotos veikto pārbaužu kvalitāte; * Projekts paredz psihotropo (narkotisko) vielu pārbaudi turpināt visiem dienesta kandidātiem, savukārt amatpersonām tās veikt pēc komisijas speciālista nosūtījuma vai izlases veidā pēc nejaušības principa, kas kalpotu kā disciplinējošs elements, veicinot atturību no psihotropo vielu lietošanas. Tāpat arī gadījumos, ja veselības pārbaudes laikā amatpersonai veiktais narkotisko (psihotropo) vielu pārbaudes tests būs pozitīvs, šo izmeklējumu paraugus nosūtīt ķīmiski – toksikoloģiskai izmeklēšanai, kas ļaus identificēt narkotisko (psihotropo) vielu lietotājus un izvairīties no kļūdainu lēmumu pieņemšanas gadījumos, ja izmeklējumi, iespējams, ir ar viltus pozitīvu rezultātu; * papildu veselības stāvokļa pārbaudes procedūru izmaiņām un precizējumiem, lai mazinātu administratīvo slogu un veicinātu dokumentu elektronisku apriti, Projekts paredz arī papildinājumus kandidāta/amatpersonas veselības stāvokļa pārbaudes kartē (noteikumu 5. pielikums), ieviešot iespēju kandidātam/amatpersonai norādīt arī sava elektroniskā pasta adresi, uz kuru var tikt nosūtīta informācija par tās veselības stāvokļa pārbaudes rezultātiem. |
| 6. | Dokumenta izstrādes laiks un plānotā virzība | Ministru kabineta noteikumu projekts 2019. gada 1. jūlijā izskatīts Iekšlietu ministrijas Tiesību aktu projektu virzības komitejas sēdē.  Ministru kabineta noteikumu projekts izsludināšanai Valsts sekretāru sanāksmē tiks iesniegts 2020.gada martā. |
| 7. | Dokumenti | Ministru kabineta noteikumu projekts, Ministru kabineta noteikumu projekta sākotnējās ietekmes novērtējuma ziņojums (anotācija). |
| 8. | Sabiedrības pārstāvju iespējas līdzdarboties | Rakstiski iesniedzot viedokli, iebildumus un priekšlikumus par izstrādāto Ministru kabineta noteikumu projektu. |
| 9. | Pieteikšanās līdzdalībai | Viedokli, iebildumus un priekšlikumus var iesniegt **līdz 2020.gada 5.marts**, nosūtot tos uz e-pasta adresi: [sanita.jurdze@iem.gov.lv](mailto:sanita.jurdze@iem.gov.lv). Iesniedzot viedokli, iebildumus vai priekšlikumus par Ministru kabineta noteikumu projektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), tālruņa numurs un e-pasta adrese. |
| 10. | Cita informācija | Nav. |
| 11. | Atbildīgā amatpersona | Iekšlietu ministrijas Personāla vadības un administratīvā departamenta direktore Daiga Piebalga, tālr. 67219553, e-pasts: [daiga.piebalga@iem.gov.lv](mailto:daiga.piebalga@iem.gov.lv). |